**Charlot Salwai Tabimasmas**, født 24. april 1963) er en vanuatisk politiker, tidligere regnskapsfører og politisk rådgiver. Han var Vanuatus statsminister fra 2016 til 2020, og ble igjen valgt til statsminister 6. oktober 2023 etter at parlamentet vedtok et mistillitsforslag mot den sittende statsministeren Sato Kilman. Han er også (pr. 2023) leder for sentrum-høyrepartiet *Reunification Movement for Change* (RMC).

Biografi
--------

Salwai er født i 1963 på Pentecost Island, en av de 83 øyene som utgjør øystaten Vanuatu i Stillehavet. Han er utdannet ved Bourail Technical College og Lycée Blaise Pascal i Nouméa, Ny-Caledonia. Han har vært handelsminister, landbruksminister, utdanningsminister, finansminister og innenriksminister.

11. februar 2016 ble han valgt til statsminister i Vanuatu, en posisjon han hadde fram til 20. april 2020. I august 2016 ble han gjenvalgt som leder i RMC.

### Korrupsjonsanklager

I november 2016 ble det fremmet mistillitsforslag i parlamentet mot Salwai, men forslaget fikk ikke flertall. I august 2020 ble det reist sak i høyesterett mot Salwai, de tidligere statsrådene Matai Seremaiah og Jerome Ludvaune, og tidligere parlamentsmedlem Tom Korr med påstand om bestikkelser og korrupsjon i forbindelse med anklager om at han hadde bestukket parlamentsmedlemmer som hadde undertegnet mistillitsforslaget. Salwai ble også siktet for mened.

Saken gikk for retten 23. november 2020 med ti anklagepunkter om bestikkelser og korrupsjon.
Han og hans tidligere helseminister ble frikjent for anklagene om bestikkelser 8. desember 2020. 16. desember 2020 ble han dømt for mened og fikk en betinget dom.  Han ble i september 2021 benådet av Vanuatus daværende president Tallis Obed Moses, noe som gjorde ham valgbar til offentlige verv igjen.

### Statsminister

6. oktober 2023 ble Salwai valgt til statsminister av landets parlament etter at den tidligere statsminister Sato Kilman ble felt i et mistillitsforslag.

Referanser
----------

1. 1 2 3  «Hon. Charlot Salwai». Vanuatu Parliament. 20. januar 2015.
2. 1 2  «Charlot Salwai elected Vanuatu PM». Radio New Zealand. 11. februar 2016.
3. 1 2  «Charlot Salwai elected prime minister of Vanuatu». rnz.co.nz. 6. oktober 2023.
4. ↑  «Hon. Charlot Salwai Tabimasmas». parliament.gov.vu.
5. ↑  Isno, Vira. «Hon. Charlot Salwai». Parliament of Vanuatu.
6. ↑  Rita Narayan (26. august 2016). «PM Charlot Salwai retains position as national President of RMC». Loop Vanuatu.
7. ↑  McGary, Dan (30. november 2016). «Vanuatu Prime Minister Survives No-Confidence Attempt». Pacific Islands Report. Arkivert fra originalen 5. mars 2017. Besøkt 1. november 2023.
8. ↑  «Former Vanuatu PM and MPs referred to Supreme Court». RNZ. 5. august 2020.
9. ↑  «Former Vanuatu PM to stand trial in November». RNZ. 10. september 2020.
10. ↑  «Former Vanuatu PM and MPs acquitted on corruption/bribery | RNZ News». Radio New Zealand. 8. desember 2020. Archived from the original on 8. desember 2020. Besøkt 1. november 2023. CS1-vedlikehold: Uheldig URL (link)
11. ↑  «Former Vanuatu prime minister found guilty of perjury». RNZ. 16. desember 2020.
12. ↑  Fox, Liam (2. februar 2021). «Vanuatu's former prime minister Charlot Salwai avoids prison after being convicted of perjury». ABC News (Australia).
13. ↑  «Vanuatu president pardons three former PMs». Radio New Zealand. 3. september 2021.